Mødeguide: Evalueringsmøde

Denne mødeguide kan I bruge, når personalegruppen (på gruppen/ stuen) ved afslutningen af et pædagogisk forløb skal holde et møde for at evaluere og reflektere over forløbet.

Mødeguiden kan hjælpe til at strukturere jeres refleksioner, så I bedst muligt udnytter den tid I har til rådighed. Guiden er med til at sikre at I kommer omkring alle dele i evalueringen af forløbet. Det er vigtigt, I hver især og i fællesskab får læring ud af mødet, som kan være med til at kvalificere det videre arbejde med læringsmiljøerne og understøtte børnenes udvikling.

# Hvad indeholder mødeguiden?

Guiden indeholder forslag til, hvordan I kan strukturere evalueringsmødet og forslag til refleksionsspørgsmål, som kan guide jer gennem processen.

I guiden er evalueringsmødet opdelt 3 faser:

1. Åbnefasen: Indledning af mødet
2. Dialog om erfaringer
3. Lukkefasen: Opsamling og beslutning

|  |
| --- |
| 1. Åbnefasen: Indledning af mødet

Samtalestyreren præsenterer, hvad formålet med mødet er og mødets forløb* *En tur rundt om bordet:* Kort og faktuelt fortæller vi hver især på skift, hvor langt vi er i arbejdet med vores planlagte aktiviteter og fokuspunkter (planlægningsværktøjet).
 |
|  |

|  |
| --- |
| 1. Dialog om erfaringer

Der er tre centrale punkter i mødets fase 2:1. *Refleksioner over børnenes deltagelse og engagement*: Hvordan oplever vi børnenes deltagelse i aktiviteter og lege i de små planlagte grupper, i fælles tid og de hverdagssituationer, vi har haft fokus på?

*Hjælpespørgsmål:* * Hvad har børnene været optaget af?
* Hvilke aktiviteter/leg har særligt engageret børnene og hvorfor?
* Hvilke børn har deltaget aktivt og hvilke børn har deltaget mindre aktivt – evt. opmærksomhed på udvalgte børn?
1. *Refleksion over børnenes udbytte og læring:* Dernæst reflekterer I over de enkelte børns læring og udvikling. Brug kompetenceudviklingsskemaer som input til jeres samtale (evt. udfyld dem på mødet) og drøft børnenes udvikling ud fra læringsmålene. Det er vigtigt, at hver enkelt mødedeltageres bidrager med sine erfaringer, så forskellige perspektiver på børnene kommer i spil.

*Hjælpespørgsmål:* * Hvordan kan vi konkret se og beskrive børnenes udbytte af vores indsats? (aktiviteter og lege i små grupper, i fælles tid og i hverdagssituationer)
* Hvilken udvikling og læring ser vi hos de enkelte børn, når vi se på de læringsmål, som vi har arbejdet med i forløbet?
* Er der nogen børn, som får et større udbytte af de pædagogiske forløb end andre?
1. *Refleksion over egen praksis og rolle i samspillet med børnene:* Til sidst reflekterer I over hvordan jeres egen rolle og interaktion med børnene har været med til at fremme og hæmme børnenes deltagelse og læring. Se gerne i fællesskab et klip eller 2 fra jeres hverdagspraksis ( små grupper, fælles tid eller hverdagssituation) så refleksionerne bliver så konkrete og brugbare som muligt.

*Hjælpespørgsmål:* * Hvilke strategier har vi gode erfaringer med at bruge og hvilke strategier har vi haft vanskeligere ved at bruge?
* Hvor ser vi konkrete eksempler på, at vi selv eller vores kollegaer anvender de pædagogiske strategier på en måde, der understøtter barnet/børnegruppen?
 |

|  |
| --- |
| 1. Lukkefasen: Opsamling og beslutninger

Samtalestyreren samler kort op på drøftelser og refleksioner for hvert af de tre punkter i mødets fase 2. 1. Derefter vurderer I , om og hvordan der konkret er behov for at justere jeres praksis i det kommende forløb – hvordan I tilrettelægger læringsmiljøerne:

*Refleksionsspørgsmål** Hvad skal vi konkret fastholde og ændre på i den måde, vi som voksne indgår i samspillet/interaktionen med børnene?
* Er der noget i organiseringen, som vi skal ændre på, for at styrke det pædagogiske arbejde endnu mere (planlagte små grupper, fælles tid, og/eller hverdagssituationer?)
* I beslutter til sidst, hvilke 1-3 fælles handlinger I vil have fokus på i det kommende forløb for at styrke kvaliteten i interaktionen med børnene.
 |